300 शस्त्र लाइसेंस रद्द होने के कगार पर, आखिरी नोटिस जारी
जिलेके 300 से भी अधिक शस्त्र लाइसेंस कैंसिल होने के कगार पर हैं। प्रशासन ने लाइसेंसधारियों को आखिरी नोटिस जारी करते हुए सूचित कर दिया है। आखिरी नोटिस के बाद भी लाइसेंस से जुड़ी जानकारी ऑनलाइन पंजीकृत कराने वालों के शस्त्र लाइसेंस निरस्त कर दिए जाएंगे। दरअसल, दूसरे राज्यों में शस्त्र लाइसेंस बनवाकर दोबारा प्रदेश में नवीनीकरण को आवेदन करने वाले करीब 300 धारकों के लाइसेंस प्रशासन दो बार पहले ही नोटिस जारी कर जानकारी दे चुका है। इसके बावजूद इन लाइसेंस धारकों द्वारा कोई सुनवाई अमल में लाई नहीं जा रही।
अब प्रशासन ने तीसरा नोटिस जारी कर 31 मार्च तक का समय दिया है। वह तय समय से पहले ऑनलाइन फीडिंग करा के लाइसेंस वैध करा सकते हैं। इसके बाद साॅफ्टवेयर पर फीड करने वाले लाइसेंस को प्रशासन अवैध मानेगा।
लाइसेंस जारी करने वाली अथॉरिटी को लिखा
जिलाप्रशासन ने ऑनलाइन जानकारी देने वाले धारकों को लाइसेंस जारी करने वाली अथॉरिटी को बार-बार पत्र लिखकर एनओसी जारी करने को कहा है, लेकिन यह मामला लंबित ही है। एनओसी मिलने के कारण विभाग इस ओर आगे की कार्यवाही भी नहीं कर पा रहा। ऐसे में इस बार विभाग ने नोटिस जारी कर ऑनलाइन जानकारी देने वाले सभी लाइसेंस धारकों को आखिरी समय दे दिया है।
नवीन आयुध नियम के अनुसार प्रत्येक शस्त्र लाइसेंस पर यूआईएन नंबर होने अनिवार्य हैं। यह नंबर पाने के लिए लाइसेंस धारकों को एनडीएल सॉफ्टवेयर पर जानकारी दर्ज करानी होगी। जिले में ऐसे करीब 300 लाइसेंसधारक हैं, जिन्होंने साॅफ्टवेयर पर फीडिंग ही नहीं कराई। इसमें वह धारक शामिल हैं, जोकि हिसार के स्थायी निवासी तो हैं, मगर उन्होंने दूसरे जिलों या राज्यों से लाइसेंस बनवा कर दोबारा पंजीकरण या नवीनीकरण को हिसार शस्त्र लाइसेंस कार्यालय में आवेदन किया है।
^शस्त्र लाइसेंस का डाटा समय से एनडीएएल सॉफ्टवेयर पर प्राथमिकता के आधार पर दर्ज कराया जाए। तय समय के बाद दर्ज कराने पर लाइसेंस अवैध माना जाएगा। निखिलगजराज, जिलाधीश।
सख्ती
hin_Deva hin_Deva hin_Deva hin_Deva hin_Deva hin_Deva hin_Deva mag_Deva